b"\n_START_ARTICLE_\nBhedan\n_START_PARAGRAPH_\nBhedan o Basaikela fou un antic estat tributari protegit de l'\xc3\x8dndia governat per una dinastia gond, que fou agregat pels brit\xc3\xa0nics al districte de Sambalpur a les Prov\xc3\xadncies Centrals el 1878. Era a 21\xc2\xb0\xc2\xa012\xe2\x80\xb2\xc2\xa000\xe2\x80\xb3\xc2\xa0N, 83\xc2\xb0\xc2\xa047\xe2\x80\xb2\xc2\xa030\xe2\x80\xb3\xc2\xa0E. La capital era Bhedan amb 1781 habitants el 1881. El formaven 30 pobles i ocupava una superf\xc3\xadcie de 155\xc2\xa0km\xc2\xb2. El cultiu principal era l'arr\xc3\xb2s. La renda era de 327 lliures i el tribut de 104 lliures._NEWLINE_L'estat fou concedit a Sisa Rai Gond per Balram Deo, el primer raja chauhan de Sambalpur abans del 1600. El 1857 el pr\xc3\xadncep local Manohar Singh, es va unir a la rebel\xc2\xb7li\xc3\xb3 i es va posar a les ordes del cap rebel Suredra Sa. Va morir en la lluita i el seu fill Baijnath Singh va poder conservar l'estat perqu\xc3\xa8 era menor i va quedar sota una reg\xc3\xa8ncia dirigida pels brit\xc3\xa0nics. Finalment el 1878 degut a les circumst\xc3\xa0ncies de la fam\xc3\xadlia amb una gran deute acumulada, l'estat fou posat sota control del govern i la fam\xc3\xadlia reial va rebre una pensi\xc3\xb3; cada any l'administraci\xc3\xb3 de l'estat costava al govern 150 lliures; els ingressos es destinaven a eixugar el deute."